
U nekim zapadnim zemljama postoji mogućnost primanja određene svote novca poslije rođenja djeteta (2,5 godine). Pravo na tu svotu ima jedan od roditelja, tj. onaj koji ne zarađuje (ili zarađuje jako malo) i svoje vrijeme provodi u brizi i odgoju djeteta. To su naravno u većini slučajeva majke. Da li ta novac po šerijatu pripada majci, koja je podnijela zahtjev za primanje novca na svoje ***[ime](https://pitajucene.com/search/ime/questions/ "Pretraži pitanja o imenima")***, koja većinu svog vremena provodi u odgoju djeteta i nema drugog vlastitog primanja, ili ocu koji je u radnom odnosu i zarađuje solidno? Da li je mjerodavno ko podnosi zahtjev za dobijanje takve vrste dječijeg doplatka? Važno je napomenuti da se u toj zemlji također prima određeni iznos za svako dijete kao pomoć porodicama s djecom, bez obzira na visinu plate. Allah vas nagradio!


* 
* 
* 
* 
* 
* 
* 

 
Kome pripada dječiji doplatak?

Dječiji doplatak koji dobija dijete na svoje ***[ime](https://pitajucene.com/search/ime/questions/ "Pretraži pitanja o imenima")*** pripada ocu, jer je otac odgovoran za izdržavanje djeteta. Kada je riječ o dodatnom novcu na koji dijete ima pravo do dvije i po godine, on pripada roditelju koji se brine o djetetu. Bolesnička kasa daje nadoknadu roditelju koji se brine o djetetu, a to je uglavnom majka. Nije bitno ko podnosi zahtjev u bolesničkoj kasi, već je bitno ko stvarno obavlja posao zbog kojeg je nadležna institucija odredila mjesečnu nadoknadu u trajanju od trideset mjeseci. Nema smetnje da se roditelji dogovore o podjeli ovih primanja, međutim, sredstva u osnovi pripadaju roditelju koji obavlja spomenutu dužnost, a Allah najbolje zna.


Odgovorio: Dr. ***[Safet Kuduzović](https://pitajucene.com/search/Safet+Kuduzovi%C4%87/answers/ "Pretraži odgovore od dr. Safet Kuduzović")***


